CELEX: 52000PC0723
Language: fi
Date: 2000-11-09
Title: Muutettu ehdotus Euroopan parlamentin ja neuvoston suositus opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuudesta Euroopan yhteisössä (komission EY:n perustamissopimuksen 250 artiklan 2 kohdan nojalla esittämä)

Avis juridique important

|

52000PC0723

Muutettu ehdotus Euroopan parlamentin ja neuvoston suositus opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuudesta Euroopan yhteisössä (komission EY:n perustamissopimuksen 250 artiklan 2 kohdan nojalla esittämä)  /* KOM/2000/0723 lopull. - COD 2000/0021 */  

Muutettu ehdotus EUROOPAN PARLAMENTIN JA NEUVOSTON SUOSITUS opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuudesta Euroopan yhteisössä (komission EY:n perustamissopimuksen  250 (2) artiklan nojalla esittämä)PERUSTELUT1. EHDOTUKSEN TAUSTAa) Komissio toimitti Euroopan parlamentille ja neuvostolle päätösehdotuksensa 21. tammikuuta 2000 (KOM(1999) 708 - C5-0052/2000 - 2000/0021 (COD)).b) Talous- ja sosiaalikomitea antoi ehdotuksesta myönteisen lausunnon 27. huhtikuuta 2000.c) Alueiden komitea antoi ehdotuksesta puoltavan lausunnon 15. kesäkuuta 2000.d) Esittelijänä toimiva Robert Evans esitti 31. kesäkuuta ensimmäisen luonnoksen mietinnöstä.e) Euroopan parlamentin työllisyys- ja sosiaalivaliokunta antoi lausuntonsa 24. toukokuuta.f) Euroopan parlamentin vetoomusvaliokunta antoi lausuntonsa 11. heinäkuuta.g) Euroopan parlamentin kulttuurivaliokunta äänesti mietintöluonnoksesta 13. syyskuuta.h) Euroopan parlamentti hyväksyi ensimmäisessä käsittelyssä 5. lokakuuta puoltavan päätöslauselman, johon sisältyy 56 tarkistusta komission ehdotukseen.2. EHDOTUKSEN TAVOITTEETSisämarkkinoiden ja näin ollen ilman rajoja olevaa aluetta toteutettaessa ehdotuksessa käsiteltyjen henkilöiden koulutukseen, opettamiseen tai vapaaehtoistyöhön liittyvästä vapaasta liikkuvuudesta on tulossa yhä merkittävämpi tekijä Euroopan kansalaisuuden sekä kulttuurillisen ja yhteiskunnallisen integraation vahvistamisessa. Hyväksymisestään lähtien yhteisön Sokrates-, Leonardo- ja Nuorten Eurooppa -ohjelmat - joiden jälkeen lisäksi on tullut esimerkiksi Nuorten eurooppalainen vapaaehtoistyö -ohjelma - ovat antaneet mahdollisuuden sadoille tuhansille eurooppalaisille oleskella toisessa yhteisön jäsenvaltiossa ja osallistua koulutus-, opetus- tai vapaaehtoistoimiin.Ehdotus suositukseksi perustuu perustamissopimuksen 149 ja 150 artiklaan, ja sillä on seuraavat tavoitteet:- saada jäsenvaltiot poistamaan ne huomattavat esteet, joita yhteisön säännöstöstä huolimatta on vielä olemassa opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuudelle- kehottaa jäsenvaltioita toteuttamaan strategioita maiden rajat ylittävän liikkuvuuden edistämiseksi ja sen sisällyttämiseksi kansallisiin toimintalinjoihin, joita sovelletaan suosituksessa tarkoitettuihin ryhmiin3. EUROOPAN PARLAMENTIN KANTA3.1. Komission hyväksymät tarkistukset [1][1]   Koska tarkistuksia oli paljon ja niiden sisältö vaihteleva, niitä oli mahdoton ryhmitellä aiheen mukaan. Tässä asiakirjassa on päätetty seurata järjestystä, jossa tarkistukset on esitetty parlamentaaristen asioiden työryhmän asiakirjassa.Komissio hyväksyi osan tarkistuksista sellaisenaan. Kyseessä ovat tarkistus 4 (lisätään tutkintojen avoimuutta käsittelevän eurooppalaisen foorumin ensimmäiset ehdotukset), 5 (selvennetään kansainvälisen vapaaehtoistyön tehtäviä), 11 (viittaus Lissabonin Eurooppa-neuvoston päätelmiin), 12 (korjataan viittaus Tampereen Eurooppa-neuvoston päätelmiin ja mainitaan komission aloite, joka koskee opinto- ja ammattikoulutustarkoituksessa saapuvien kolmansien maiden kansalaisten maahanpääsyä ja oleskelua), 16-18 (eritellään toimia, joiden tarkoituksena on vähentää kieli- ja kulttuuriesteitä, helpottaa liikkuvuuden rahoitusta ja kehittää pätevyysvaatimuksia koskevaa eurooppalaista aluetta), 25-28 (täsmennyksiä, jotka koskevat liikkuvuuteen osallistuvia opiskelijoita: sairausvakuutusjärjestelmään kuulumisen helpompi todistaminen, koulutuksen tunnustaminen, ammatillisen koulutuksen tutkintotodistusten avoimemmat mallit), 30 (työttömyysetuuksien säilyttäminen koulutusjakson ajan), 31 (työttömyyskorvauksen saamiselle määrätyt odotusajat), 33-38 (täsmennyksiä vapaaehtoistyöntekijöitä koskeviin toimenpiteisiin), 40 (opettajien verotus- ja sosiaaliturvajärjestelmä), 41 (opettajien liikkuvuuden helpottaminen), 44 (liikkuvuuden tunnustaminen), 53 (lyhytkestoisen liikkuvuuden määritelmä), 54 (vapaaehtoistyöntekijän määritelmä) ja 55 (kouluttajan määritelmä). Näiden tarkistusten tarkoituksena on täsmentää suosituksen termejä tai vahvistaa komission ehdotusta, ja ne vastaavat komission kantaa kyseisistä asioista.Joitakin tarkistuksia on hyväksytty uudelleen muotoiltuina. Näitä ovat tarkistukset 7 ja 9 (liikkuvuuden esteiden tunnustaminen ja tarve yhteisön toimiin), 13 (ehdokasmaille tiedottaminen), 20 (syrjimättömyysperiaate), 22 (oleskeluluvan myöntämiseen tai uusimiseen liittyvien maksujen poistaminen), 23 (kulttuurillinen valmistautuminen liikkuvuuteen), 29 (terveydenhoitoa koskevan oikeuden säilyttäminen), 32 (todiste riittävistä varoista), 43 (koulutusympäristön eurooppalainen ulottuvuus) ja 52 (ehdokasmaille tiedottaminen).Lisäksi komissio on hyväksynyt osittain seuraavat tarkistukset: 6 (hyväksytään viittaus oleskeluoikeuteen esteenä liikkuvuudelle; ei hyväksytä viittausta tutkijoihin), 10 (hyväksytään suora viittaus heikoimmassa asemassa oleviin ja haavoittuvimpiin ryhmiin; ei hyväksytä viittausta vammaisiin), 15 (hyväksytään viittaus oikeudellisiin ja hallinnollisiin esteisiin; ei hyväksytä viittausta tutkijoihin), 19 (hyväksytään ehdotetut tiedotustoimet; ei hyväksytä viittausta tutkijoihin), 21 (hyväksytään yhteisön ohjelmiin osallistuviin kolmansien maiden kansalaisiin kohdennettu lähestymistapa; ei hyväksytä viittausta tutkijoihin) ja 24 (hyväksytään sanan "varmistavat" korvaaminen sanalla "helpottavat"; ei hyväksytä muita seikkoja).3.2. Tarkistukset, joita komissio ei ole hyväksynytTutkijoihin kohdistuvia tarkistuksia ei voida hyväksyä oikeusperustan vuoksi. Tämän erityisryhmän tarpeista laaditaan erityisasiakirja, joka liittyy eurooppalaisesta tutkimusalueesta annetun tiedonannon seurantaan. Tarkistukset, joita tämä koskee, ovat seuraavat: 1, 2, 3, 6 (osittain), 13 (osittain), 14, 15 (osittain), 19 (osittain), 21 (osittain), 39, 42 (osittain), 45, 52 (osittain) ja 56.Tarkistuksesta 8 voidaan todeta, että valtioiden ja hallitusten päämiehet tunnustivat Lissabonin Eurooppa-neuvoston päätelmissä liikkuvuuden merkityksen yleissivistävälle ja ammatilliselle koulutukselle. Päätelmissä myös kehotettiin jäsenvaltioita toteuttamaan tarvittavia toimia liikkuvuuden edistämiseksi.Tarkistuksia 46-51, joissa kehotetaan komissiota ja jäsenvaltioita varmistamaan suosituksen seuranta, ei ole hyväksytty komission jäsenten 4. lokakuuta tekemän päätöksen vuoksi. Päätös koski uusien tehtävien toteuttamiseen tarvittavia resursseja. Näihin tarkistuksiin sisältyvät seikat otetaan huomioon uudessa avoimessa koordinointimenettelyssä, jota esitettiin Lissabonin Eurooppa-neuvostossa.2000/0021 (COD)Muutettu ehdotus EUROOPAN PARLAMENTIN JA NEUVOSTON SUOSITUS opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuudesta Euroopan yhteisössäEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 149 artiklan 4 kohdan ja 150 artiklan 4 kohdan,ottavat huomioon komission ehdotuksen [2],[2]   EYVL C 708, 21.1.2000..ottavat huomioon talous- ja sosiaalikomitean lausunnon [3],[3]   EYVL C 168, 16.6.2000, s. 25.ottavat huomioon alueiden komitean lausunnon [4],[4]   EYVL C CdR 20/2000.noudattavat perustamissopimuksen 251 artiklassa määrättyä menettelyä,sekä katsovat seuraavaa:(1) Maiden rajat ylittävä henkilöiden liikkuvuus edistää kansallisten kulttuurien toteutumista ja sen avulla liikkuvuuteen osallistuvat voivat täydentää kulttuurista ja ammatillista kokemustaan, ja näin koko eurooppalainen yhteiskunta hyötyy liikkuvuuden vaikutuksista. Tällaista kokemusta tarvitaan yhä enemmän, koska nykyiset työllisyysmahdollisuudet ovat rajalliset ja työmarkkinoilla tarvitaan entistä enemmän joustavuutta ja kykyä sopeutua muutoksiin.(2) Opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuus yhteisöohjelmien puitteissa tai niiden ulkopuolella on osa henkilöiden vapaata liikkuvuutta, joka on yksi perustamissopimuksella suojatuista perusvapauksista. Kaikilla Euroopan unionin jäsenvaltioiden kansalaisilla on oikeus liikkua ja oleskella vapaasti jäsenvaltioiden alueella EY:n perustamissopimuksen 18 artiklan mukaisesti. [5][5]   Ks. asiakirja "Opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuuteen Euroopan yhteisössä sovellettava yhteisön lainsäädäntö".(3) Jäsenvaltioiden työntekijöiden ja heidän perheidensä liikkumista ja oleskelua yhteisön alueella koskevien rajoitusten poistamisesta 15 päivänä lokakuuta 1968 annetussa neuvoston direktiivissä 68/360/ETY [6], sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, tunnustetaan palkattujen työntekijöiden ja heidän perheenjäsentensä oleskeluoikeus. Opiskelijoiden oleskeluoikeudesta 29 päivänä lokakuuta 1993 annetussa neuvoston direktiivissä 93/96/ETY [7] velvoitetaan jäsenvaltiot tunnustamaan sellaisten opiskelijoiden oleskeluoikeus, jotka ovat jonkin toisen jäsenvaltion kansalaisia ja jotka on hyväksytty osallistumaan ammatilliseen koulutukseen, samoin kuin heidän puolisonsa ja huollettavien lastensa oleskeluoikeus silloin, kun heillä ei ole kyseistä oikeutta jonkin toisen yhteisön säännöksen perusteella. Lisäksi oleskeluoikeudesta 28 päivänä kesäkuuta 1990 annetussa neuvoston direktiivissä 90/364/ETY [8] tunnustetaan tietyin ehdoin yleisesti Euroopan kansalaisten oleskeluoikeus.[6]   EYVL L 257, 19.10.1968, s. 13.[7]   EYVL L 317, 18.12.1993, s. 59.[8]   EYVL L 180, 13.7.1990, s. 26.(4) Opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuudessa sovelletaan EY:n perustamissopimuksen 12 artiklan mukaista kansalaisuuteen perustuvan syrjinnän kieltämisen periaatetta. Kyseistä periaatetta sovelletaan perustamissopimuksen soveltamisaloilla, kuten yhteisöjen tuomioistuin on tuomioissaan monta kertaa todennut, ja näin ollen sitä sovelletaan perustamissopimuksen 149 ja 150 artiklassa tarkoitetuilla yleissivistävää ja ammatillista koulutusta sekä nuorisoa koskevilla aloilla.(5) Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annettua neuvoston asetusta (ETY) N:o 1408/71 [9], sellaisena kuin se on viimeksi muutettuna asetuksella (EY) N:o 1399/1999 [10], sovelletaan nykyään osittain opiskelijoihin.[9]   EYVL L 149, 5.7.1971, s. 2. Ajan tasalle saatettu versio on asetuksen (EY) N:o 118/97 liitteessä, EYVL L 28, 30.1.1997, s. 4.[10]   EYVL L 164, 30.6.1999, s. 1.(6) Työntekijöiden vapaasta liikkuvuudesta yhteisön alueella 15 päivänä lokakuuta 1968 annetussa neuvoston asetuksessa (ETY) N:o 1612/68 [11], sellaisena kuin se on viimeksi muutettuna asetuksella (EY) 2434/92 [12], säädetään tasa-arvoisesta kohtelusta vapaaseen liikkuvuuteen liittyvää oikeutta käyttäneiden palkattujen työntekijöiden ja heidän perheenjäsentensä mahdollisuuksissa päästä yleissivistävään tai ammatilliseen koulutukseen.[11]   EYVL L 257, 19.10.1968, s. 2.[12]   EYVL L 245, 26.8.1992, s. 1.(7) Ammatillisten tutkintojen tunnustamista säännellyn ammatin, kuten opettajan ammatin, saamiseksi ja harjoittamiseksi Euroopan yhteisössä säännellään yleisellä järjestelmällä, joka on otettu käyttöön neuvoston direktiivillä 89/48/ETY [13] ja 92/51/ETY [14], sellaisena kuin se on viimeksi muutettuna komission direktiivillä 97/38/EY [15].[13]   EYVL L 19, 24.1.1989, s. 16.[14]   EYVL L 209, 24.7.1992, s. 25.[15]   EYVL L 184, 12.7.1997, s. 31.(8) Ammatillisten tutkintojen selkeydestä 3 päivänä joulukuuta 1992 annetussa neuvoston päätöslauselmassa [16] ja ammatillisen koulutuksen tutkintotodistusten selkeydestä 15 päivänä heinäkuuta 1996 annetussa neuvoston päätöslauselmassa [17] kehotetaan komissiota ja jäsenvaltioita toteuttamaan toimenpiteitä, joilla parannetaan eri jäsenvaltioiden tutkintojärjestelmien ja tutkintojen keskinäistä tuntemusta siten, että niitä kehitetään selkeämmiksi ja ymmärrettävämmiksi ja näin ollen avoimemmiksi. Lisäksi on perustettu ammatillisten tutkintojen avoimuutta käsittelevä eurooppalainen foorumi, jolla voidaan tehdä konkreettisia ehdotuksia kyseisten päätöslauselmien täytäntöön panemiseksi. Ensimmäiset ehdotukset tehtiin helmikuussa 2000.[16]   EYVL C 49, 19.2.1993, s. 1.[17]   EYVL C 224, 1.8.1996, s. 7.(9) Kansainväliseen vapaaehtoistyöhön osallistuminen helpottaa ammatinvalintaa, kehittää sosiaalisia taitoja ja auttaa sopeutumaan yhteiskuntaan sekä myötävaikuttaa kansalaisten aktiiviseen osallistumiseen.(10) Jäsenvaltiot ovat pyytäneet komissiota tutkimaan, olisiko mahdollista laatia vapaaehtoispohjalta tutkintotodistuksiin liitettävä eurooppalainen lisäosa, jotta saataisiin yhteisvaikutuksia akateemiseen ja ammatilliseen tunnustamiseen [18]. Komission aloittama tämänsuuntainen työ Euroopan neuvoston ja UNESCOn kanssa on saatettu päätökseen, ja pian järjestetään siihen liittyvä tiedotuskampanja.[18]   EYVL C 195, 6.7.1996, s. 6.(11)Mainituista säädöksistä huolimatta lokakuussa 1996 julkaistussa komission vihreässä kirjassa "Koulutus - Ammattikoulutus - Tutkimus: Kansainvälisen liikkuvuuden esteet" [19] oli todettava, että liikkuvuudelle on vielä esteitä. Opiskelijoiden, koulutuksessa olevien, nuorten vapaaehtoisten, opettajien ja kouluttajien asema vaihtelee eri jäsenvaltioissa esimerkiksi oleskeluoikeutta, työskentelyoikeutta, sosiaaliturvaa ja verotusta koskevan lainsäädännön osalta, mikä muodostaa esteen liikkuvuudelle. Samalla tavoin se, ettei nuorten eurooppalaisen vapaaehtoistyön erityislaatua tunnusteta, vaikeuttaa nuorten vapaaehtoisten liikkuvuutta.[19]   KOM(96) 462 lopullinen.(12) Opiskelijat, koulutuksessa olevat, vapaaehtoistyöntekijät, opettajat ja kouluttajat, jotka haluavat harjoittaa liikkuvuutta koulutus- ja nuorisoalalla, lannistuvat usein niistä monista esteistä, joita liikkuvuuden tiellä on. Tästä ovat osoituksena Euroopan parlamentille osoitetut vetoomukset. Euroopan unionin toimilla olisi vastattava koulutusalan liikkuvuutta koskeviin kansalaisten tarpeisiin.(13)Vihreässä kirjassa ehdotetaan tiettyjä toimintalinjoja näiden esteiden poistamiseksi. Toimintalinjat on laajasti hyväksytty keskusteluissa, joita aiheesta on järjestetty jäsenvaltioissa. On näin ollen välttämätöntä poistaa nämä liikkuvuuden esteet. Erityisesti olisi kiinnitettävä huomiota heikoimmassa asemassa olevien ja haavoittuvimpien ryhmien tarpeisiin.(14) Lissabonissa 23.-24. maaliskuuta 2000 pidetyssä Eurooppa-neuvoston kokouksessa tunnustettiin, että liikkuvuus on olennainen osa uutta tietoyhteiskuntaa ja elinikäisen koulutuksen edistämistä. Eurooppa-neuvosto pyysi jäsenvaltioita, neuvostoa ja komissiota- ryhtymään tarvittaviin toimenpiteisiin omaan toimivaltaansa kuuluvilla aloilla opiskelijoiden, opettajien ja koulutushenkilöstön liikkuvuuden edistämiseksi, erityisesti poistamalla esteitä ja noudattamalla suurempaa avoimuutta pätevyyksien ja opiskelu- ja koulutusjaksojen tunnustamisessa sekä poistamalla erityistoimin opettajien liikkuvuuden esteet vuoteen 2002 mennessä ja- laatimaan ansioluetteloille yhteisen eurooppalaisen mallin, joka helpottaisi liikkuvuutta auttamalla sekä koulutuslaitoksia että työnantajia arvioimaan hankittuja tietoja.Lisäksi Eurooppa-neuvoston kokouksessa pyydettiin neuvostoa ja komissiota tutkimaan työpaikkoja ja oppimismahdollisuuksia koskevan Euroopan laajuisen tietokannan luomista liikkuvuuden helpottamiseksi, työllistyvyyden parantamiseksi ja osaamisen puutteiden vähentämiseksi.(15) Liikkuvuuden kautta uudet kulttuurit ja yhteiskunnat tulevat tutuiksi. Olisikin helpotettava kulttuurista valmistautumista ja perehdyttämistä eri Euroopan maiden elintapoihin ja koulutus- ja työkäytäntöihin sekä sosiaalista sopeutumista takaisin kotiyhteisöön, erityisesti kouluttamalla kohderyhmien yhteyshenkilöitä (esim. yliopistojen opetus- ja hallintohenkilöstö, ammattikoulujen opettajat ja kouluttajat, koulujen opettajat ja rehtorit, lähettävien ja vastaanottavien järjestöjen henkilöstö), ja kannustettava koulutuslaitoksia nimittämään henkilöstöä niiden kulttuurien välisen koulutuksen koordinoimiseksi ja helpottamiseksi.(16)Tämä suositus annetaan toissijaisuusperiaatteen mukaisesti, sillä liikkuvuuden esteiden poistamiseksi - kuten edellä korostettiin - tarvitaan yhteisön toimintaa, jota täydennetään jäsenvaltioiden toiminnalla. Tässä yhteydessä on syytä korostaa toissijaisuus- ja suhteellisuusperiaatteiden soveltamisesta tehdyn pöytäkirjan 5  kohdan mukaisesti, että maiden rajat ylittävän luonteensa vuoksi liikkuvuus edellyttää yhteisön toimintaa. Tämä suositus on myös suhteellisuusperiaatteen mukainen, sillä siinä ei pakoteta jäsenvaltioita mihinkään vaan annetaan niille mahdollisimman paljon liikkumavaraa asetettuihin tavoitteisiin pääsemiseksi.(17)Tämän suosituksen kohteena ovat ennen kaikkea ne yhteisön kansalaiset, jotka haluavat hankkia kokemuksia jossain toisessa jäsenvaltiossa, joka ei ole heidän kotimaansa. Tampereella 15 ja 16 päivänä lokakuuta 1999 kokoontunut Eurooppa-neuvosto totesi kuitenkin, että Euroopan unionin on taattava "yhtäläinen kohtelu niille kolmansien maiden kansalaisille, jotka asuvat laillisesti jonkin jäsenvaltion alueella", ja että " energisemmän integraatiopolitiikan pyrkimyksenä olisi oltava tarjota heille vastaavat oikeudet ja velvollisuudet kuin unionin kansalaisille". Tämän vuoksi  laillisesti maassa asuvien kolmansien maiden kansalaisten, jotka osallistuvat johonkin yhteisön ohjelmaan kuten Sokrates, Leonardo da Vinci tai  Nuoriso, tulisi voida nauttia vapaata liikkuvuutta ja yhtäläistä kohtelua koskevista yhteisön säännöksistä. Lisäksi komissio sitoutui 27. maaliskuuta 2000 esittämässään tulostaulussa tekemään aloitteen opinto- ja ammattikoulutustarkoituksessa saapuvien kolmansien maiden kansalaisten maahanpääsystä ja oleskelusta.(18) Euroopan talousalueesta tehtyyn sopimukseen osallistuvat Euroopan vapaakauppa-alueeseen kuuluvat maat (EFTA-/ETA-maat) ja Keski- ja Itä-Euroopan assosioituneet maat (KIE-maat) voivat osallistua yhteisön koulutus- ja nuoriso-ohjelmiin Eurooppa-sopimuksissa, niiden lisäpöytäkirjoissa ja assosiaationeuvostojen päätöksissä vahvistettujen edellytysten mukaisesti; osallistua voivat myös Kypros, Malta ja Turkki. Tämän vuoksi kyseisille maille olisi tiedotettava tästä suosituksesta ja olisi helpotettava näiden maiden kansalaisten liikkuvuutta, kun he jonkin yhteisön ohjelman puitteissa osallistuvat yleissivistävään tai ammatilliseen koulutukseen tai vapaaehtoistyöhön tai toimivat opettajana tai kouluttajana jossakin Euroopan unionin maassa.(19)Edellä mainituilla yhteisön ohjelmilla on ollut mahdollista kehittää yhteisön tasolla hyviä toimintatapoja ja tärkeitä välineitä, joilla edistetään opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuutta. Nämä hyvät toimintatavat ja välineet olisi otettava mahdollisimman laajasti käyttöön,I. SUOSITTELEVAT JÄSENVALTIOILLE, ETTÄ NE1. Yhteiset toimenpiteet kaikille, joita tämä suositus koskee:a) toteuttavat  asianmukaisina pitämänsä toimenpiteet, joilla poistetaan liikkuvuuden oikeudelliset ja hallinnolliset esteet niiden henkilöiden tieltä, jotka haluavat opiskella taikka osallistua koulutukseen, vapaaehtoistyöhön, opettajille tai kouluttajille järjestettyyn toimintaan yhteisön ohjelmien (Sokrates, Leonardo da Vinci ja  Nuoriso) puitteissa tai niiden ulkopuolella jossain toisessa jäsenvaltiossa;  edistävät yhteistyössä komission kanssa kokemustenvaihtoa ja hyviä toimintatapoja, jotka liittyvät kyseisten henkilöiden liikkuvuuteen rajojen yli sekä tämän suosituksen eri näkökohtiinb) toteuttavat asianmukaisina pitämänsä toimenpiteet vähentääkseen kieli- ja kulttuuriesteitä, ja erityisesti- kannustavat vähintään kahden yhteisön kielen opiskeluun ja korostavat Euroopan kansalaisuutta ja kulttuuri- ja yhteiskuntaerojen kunnioittamista etenkin nuorten keskuudessa- kannustavat kielellistä ja kulttuurillista valmentautumista ennen liikkuvuustoimiac) toteuttavat asianmukaisina pitämänsä toimenpiteet liikkuvuuden rahoitusongelmien ratkaisemiseksi asianmukaisesti, ja erityisesti- kannustavat erilaisten taloudellisten tukivälineiden kehittämiseen (avustukset, apurahat, tuet, lainat jne.)- takaavat apurahojen ja tukien siirrettävyyden toiseen jäsenvaltioond) toteuttavat  asianmukaisina pitämänsä toimenpiteet eurooppalaisen tutkintoalueen luomiseksi, jolloin liikkuvuuteen osallistuneet voisivat ilmoittaa asianomaisille tahoille kuten kotimaansa korkeakoulutuksesta ja ammattikoulutuksesta vastaaville viranomaisille vastaanottaneessa maassa suorittamansa tutkinnot ja hankkimansa kokemuksen;  tämä voitaisiin saavuttaa täyttämällä ammatillisten tutkintojen selkeydestä 3. joulukuuta 1992 annetussa neuvoston päätöslauselmassa ja ammatillisen koulutuksen tutkintotodistusten selkeydestä 15. heinäkuuta 1996 annetussa neuvoston päätöslauselmassa esitetyt tavoitteet, kannustamalla vuorottelu- ja erityisesti oppisopimuskoulutusta koskevien eurooppalaisten koulutusjaksojen edistämisestä 21. joulukuuta 1998 tehdyssä neuvoston päätöksessä 1999/51/EY [20] tarkoitettujen Europass-todistusten ja tutkintotodistuksiin liitettävien eurooppalaisten lisäosien käyttöä sekä seuraamalla Lissabonin Eurooppa-neuvoston päätelmiä eritoten ansioluetteloille laadittavan yhteisen eurooppalaisen mallin osalta[20]   EYVL L 17, 22.1.1999, s. 45.e) toteuttavat asianmukaiset toimenpiteet, jotta tämän suosituksen kohteena olevilla henkilöillä olisi samat edut kuin samanlaiseen toimintaan osallistuvilla vastaanottavan valtion kansalaisilla; etuja ovat muun muassa alennukset julkisen liikenteen maksuista, asumis- ja ateriatuki sekä pääsy kirjastoihin ja museoihinf)  valvovat, että liikkuvuudesta kiinnostuneet saavat helposti hyödyllisiä tietoja mahdollisuuksista opiskella tai osallistua koulutukseen, vapaaehtoistyöhön tai opettajille taikka kouluttajille tarkoitettuun toimintaan muissa jäsenvaltioissa; tämä voitaisiin toteuttaa ulottamalla tutkintotodistusten akateemisen tunnustamisen kansallisten tiedotuskeskusten, Euroopan tiedotuskeskusten verkoston ja Suora linja Eurooppaan -vastauspalvelun toiminta seuraaville osa-alueille:- tiedotuksen lisääminen rajat ylittävän liikkuvuuden toteuttamiseen liittyvistä mahdollisuuksista ja edellytyksistä (etenkin rahoituksesta)- sen varmistaminen, että kansalaiset ovat tietoisia voimassa olevien kahdenvälisten järjestelyjen mukaisista sosiaaliturvaa ja sairausvakuutusta koskevista oikeuksistaan, kun he asuvat väliaikaisesti toisessa jäsenvaltiossa- hallinnollisten vastuuhenkilöiden kouluttaminen ja säännöllisen tiedonsaannin edistäminen kaikilla yhteisön säännöstöön liittyvillä liikkuvuutta koskevilla tasoilla- työ- ja harjoittelumahdollisuuksia koskevan eurooppalaisen tietokannan luomiseen osallistumineng) valvovat, että tämän suosituksen piiriin kuuluvat henkilöt eivät joudu kotimaassaan huonompaan asemaan kuin samantyyppistä toimintaa harjoittavat henkilöt, jotka eivät ole harjoittaneet liikkuvuutta toiseen jäsenvaltioonh) toteuttavat asianmukaisina pitämänsä toimenpiteet liikkuvuuden esteiden poistamiseksi niiltä kolmansien maiden kansalaisilta, jotka opiskelevat tai osallistuvat koulutukseen, vapaaehtoistyöhön tai opettajille taikka kouluttajille tarkoitettuun toimintaan jonkin yhteisön ohjelman yhteydessäi) poistavat maksut, joita tämän suosituksen piiriin kuuluvilta henkilöiltä ja yhteisön ohjelmiin osallistuvilta toisen jäsenvaltion tai kolmansien maiden kansalaisilta peritään oleskeluluvan hakemisen, myöntämisen tai uudistamisen yhteydessä2. Erityisesti opiskelijoita koskevat toimenpiteet:a)  helpottavat vastaanottaneessa jäsenvaltiossa suoritettujen opiskelujaksojen tunnustamista tutkintoa varten lähtöjäsenvaltiossa: tämän vuoksi olisi kannustettava käyttämään eurooppalaista opintosuoritusten ja arvosanojen siirtojärjestelmää (ECTS), joka perustuu opinto-ohjelmien selkeyteen ja takaa opintosuoritusten tunnustamisen, koska opiskelija, lähettävä oppilaitos ja vastaanottava laitos tekevät etukäteen sopimuksen; tässä yhteydessä on toteutettava asianmukaisia toimenpiteitä, jotta opintosuoritusten hyväksymisestä vastaavat toimivaltaiset viranomaiset tekevät päätöksensä kohtuullisessa ajassa, päätökset ovat perusteltuja ja niistä voi valittaab) kannustavat oppilaitoksia käyttämään eurooppalaista lisäosaa tutkintotodistusten hallinnollisena liitteenä; lisäosan tarkoituksena on kuvata suoritettuja opintoja niiden tunnustamisen helpottamiseksic) toteuttavat asianmukaisia toimenpiteitä,  joiden ansiosta oleskelulupaansa hakevat opiskelijat voivat helpommin todistaa kuuluvansa johonkin sairausvakuutusjärjestelmäänd) helpottavat vaihtoon osallistuvan opiskelijan sopeutumista (esimerkiksi opinto-ohjauksella ja  psykologisella tuella) vastaanottavan valtion koulutus- järjestelmään sekä hänen sopeutumistaan uudelleen kotimaansa koulutusjärjestelmään samalla lailla kuin Sokrates-ohjelmassae) toteuttavat asianmukaiset toimenpiteet, jotta apurahojen ja muiden tukien siirto- ja maksumenettelyjä ulkomaille helpotetaan ja yksinkertaistetaanf) toteuttavat tarvittavat toimenpiteet, jotta apurahojen ja muiden tukien kaksinkertaisen verotuksen riski poistetaan3. Erityisesti koulutuksessa olevia koskevat toimenpiteet:a) varmistavat, että vastaanottavassa jäsenvaltiossa saatu koulutus  tunnustetaan lähtöjäsenvaltiossa; tämän vuoksi olisi tuettava muun muassa vuorottelu- ja erityisesti oppisopimuskoulutusta koskevien eurooppalaisten koulutusjaksojen edistämisestä 21. joulukuuta 1998 tehdyn neuvoston päätöksen [21] mukaisen Europass-todistuksen käyttöä[21]   EYVL L 17, 22.1.1999, s. 45.b) rohkaisevat ammatillisen koulutuksen tutkintotodistuksia koskevien avoimempien mallien hyväksymiseen ammatillisen koulutuksen tutkintotodistusten selkeydestä 15. heinäkuuta 1996 annetun neuvoston päätöslauselman [22] mukaisesti sekä eurooppalaisen foorumin ammattipätevyyden avoimuudesta tekemien ehdotusten mukaisesti; pyrkimyksenä on ennen kaikkea[22]   EYVL C 224, 1.8.1996, s. 7.- liittää viralliseen kansalliseen tutkintotodistukseen käännös sekä eurooppalainen lisäosa- osoittaa kansallisia ammattitaitovaatimuksia koskevien tietojen jakamisesta vastaavat kansalliset yhteyspisteetc) toteuttavat  asianmukaisina pitämänsä toimenpiteet, jotta toiseen jäsenvaltioon koulutusta saamaan muuttaneet pystyvät säilyttämään koulutuksen ajan sosiaaliturvansa erityisesti terveydenhoidon osaltad)  eivät tee eroa sellaisten työttömien välille, jotka osallistuvat työmarkkinoille pääsyä edistävään koulutukseen omassa maassaan, ja sellaisten työttömien välille, jotka osallistuvat samanlaiseen koulutukseen toisessa jäsenvaltiossa; takaavat, että toisessa jäsenvaltiossa saadun koulutuksen ajan työtön saa ne työttömyys- ja muut korvaukset, joihin hän on oikeutettu lähtömaansa lainsäädännön mukaane)  varmistavat, että työttömyyskorvauksen saamiselle määrättyjä odotusaikoja koskevat säännöt eivät estä liikkuvuutta, jos työtön on osallistunut työmarkkinoille pääsyä edistävään koulutukseen toisessa jäsenvaltiossaf)  toteuttavat asianmukaisina pitämänsä toimenpiteet, jotta toisessa jäsenvaltiossa koulutukseen osallistuvan henkilön olisi helpompi todistaa, että hänellä on riittävät varat direktiivin 90/364/ETY mukaisesti4. Erityisesti nuoria vapaaehtoisia koskevat toimenpiteeta)  tunnustavat, että vapaaehtoistyöllä on oma periaatteellinen oikeutuksensa eikä sitä voi sellaisenaan rinnastaa muihin toimintoihin; tunnustavat erityisesti, että vapaaehtoispalvelu ei vastaa palkkatyötä; toteuttavat asianmukaisina pitämänsä toimenpiteet varmistaakseen, että jäsenvaltioiden laeissa ja hallinnollisissa määräyksissä otetaan huomioon vapaaehtoistyön erityisluonneb)  kannustavat tunnustamaan vastaanottavassa jäsenvaltiossa suoritetun vapaaehtoistyön lähtöjäsenvaltiossa epämuodolliseksi koulutushankkeeksi antamalla vapaaehtoishankkeeseen osallistumisesta todistuksen, joka on tarkoitettu helpottamaan saatujen tietojen ja taitojen tunnustamista Lissabonin Eurooppa-neuvostossa päätetyn yhteisen eurooppalaisen ansioluettelon tavoitteen mukaisestic)  toteuttavat asianmukaisina pitämänsä toimenpiteet, jotta lähtöjäsenvaltion sosiaaliturvaviranomaiset myöntävät E111-lomakkeen koko vapaaehtoistyön keston ajalled)  toteuttavat asianmukaisina pitämänsä toimenpiteet, jotta vapaaehtoistyöntekijöille ja heidän perheilleen ei aiheutuisi haittaa liikkuvuudesta esimerkiksi vammaisille maksettavan tuen, perheavustuksen tai muun sosiaaliturvaetuuden tai -avustuksen poistamisen vuoksie)  toteuttavat tarvittavat toimet, jotta vapaaehtoistyöjakso lasketaan eduksi työttömälle tai työttömyyskorvausoikeutta odottavalle nuorelle; tämä tarkoittaa muun muassa sitä, että- vapaaehtoistyöjakso otetaan huomioon laskettaessa odotusaikaa, jonka jälkeen nuori on oikeutettu saamaan työttömyyskorvausta-  työttömyyskorvauksen maksu keskeytyy vapaaehtoistyöjakson ajaksi, mutta työttömän korvauksensaajan muita oikeuksia ei rajoiteta näiden oikeuksien kelpoisuusaikana- työttömyyskorvaukseen oikeutettu työtön on vapautettu vapaaehtoistyöjakson ajaksi velvollisuudesta olla työmarkkinoiden käytettävissäf)  toteuttavat asianmukaisina pitämänsä toimenpiteet estääkseen sen, että vapaaehtoistyö rinnastetaan palkkatyöhön tai itsenäiseen ammatinharjoittamiseen ja ennen kaikkea- estävät sen, että vapaaehtoistyöstä saatavasta korvauksesta tai asumisesta ja ruoasta jouduttaisiin maksamaan veroa- välttävät sitä, että jäsenvaltioiden toimivaltaiset järjestöt, jotka ottavat vapaaehtoistyöntekijöitä vastaan kansainvälisen liikkuvuuden yhteydessä, rinnastettaisiin työnantajiin ja että ne siitä syystä joutuisivat maksamaan kyseisestä vapaaehtoistyöstä sosiaaliturvamaksuja ja ennakkoveroja5. Erityisesti opettajia ja kouluttajia koskevat toimenpiteeta)  toteuttavat asianmukaisina pitämänsä toimenpiteet taatakseen, että väliaikaisesti toisessa maassa liikkuvuutta harjoittavia opettajia tai kouluttajia, jotka kuuluvat jonkin tietyn jäsenvaltion verotusjärjestelmään ja jonkin toisen jäsenvaltion sosiaaliturvajärjestelmään, kohdellaan sosiaaliturvamaksujen ja verojen osalta yhtä edullisesti kuin jos he kuuluisivat yhden ainoan jäsenvaltion vero- ja sosiaaliturvajärjestelmäänb) toteuttavat  asianmukaisina pitämänsä toimenpiteet helpottaakseen opettajien ja kouluttajien liikkuvuutta toisiin jäsenvaltioihin, etenkin- kehittämällä sijaisjärjestelmiä niitä opettajia ja kouluttajia varten, jotka harjoittavat liikkuvuutta yhteisön sisällä- valvomalla sellaisten mekanismien luomista, joilla helpotetaan opettajien ja kouluttajien sijoittumista vastaanottaviin oppilaitoksiinc)  harkitsevat mahdollisuutta ottaa käyttöön eurooppalaisia sapattivapaajaksoja, joiden avulla lisättäisiin tietoisuutta liikkuvuusmahdollisuuksista nykyisiin yhteisön ohjelmiin liittyvien mahdollisuuksien lisäksi ja joiden ansiosta opettajat ja kouluttajat voivat helpommin osallistua vaihtoihind) kannustavat sisällyttämään  koulutusympäristöön eurooppalaisen ulottuvuuden Sokrates- ja Leonardo-ohjelman yhteydessä saatujen kokemusten perusteella , etenkin seuraavissa:- opettajien ja kouluttajien koulutusohjelmien sisältö- yhteydenpidon edistäminen opettajien ja kouluttajien muissa Euroopan unionin jäsenvaltioissa sijaitsevien koulutuskeskusten välillä, mukaan lukien vaihdot ja harjoittelujaksot toisessa jäsenvaltiossae)  edistävät opettajien ja kouluttajien toisissa jäsenvaltiossa hankkiman kokemuksen myönteisiä vaikutuksia urakehitykseenII. Kehottavat jäsenvaltioitalaatimaan joka toinen vuosi kertomuksen tämän suosituksen kohteena olevien asioiden täytäntöönpanosta ja toimittamaan kertomuksen komissiolleIII. Kehottavat komissiotaa) perustamaan asiantuntijaryhmän, johon kuuluu suosituksessa tarkoitetut ryhmät tuntevia henkilöitä ja jossa kaikki jäsenvaltiot ovat edustettuina; ryhmän on tarkoitus vaihtaa tietoja ja kokemuksia tämän suosituksen sisältämistä seikoistab) toimittamaan Euroopan parlamentille, neuvostolle, talous- ja sosiaalikomitealle ja alueiden komitealle joka toinen vuosi kertomuksen jäsenvaltioiden toimista tämän suosituksen kohteena olevien eri asioiden täytäntöön panemiseksi.Tehty BrysselissäEuroopan parlamentin puolesta Neuvoston puolestaPuhemies PuheenjohtajaLIITESUOSITUKSESSA TARKOITETUT HENKILÖRYHMÄTHuomautus:  Jäljempänä mainitut henkilöt ovat tämän suosituksen kohteena ainoastaan, jos he osallistuvat kestoltaan rajoitettuun, yhteisön kahden jäsenvaltion - lähtövaltion ja vastaanottavan valtion - väliseen vaihtoon, joka päättyy siihen, että henkilö palaa lähtövaltioon.  Nämä henkilöt säilyttävät kunkin jäsenvaltion lainsäädännössä määritellyn virallisen asuinpaikkansa lähtövaltiossa.I. OpiskelijatHenkilöt, jotka opiskelevat EY:n perustamissopimuksen 149 artiklan 2 kohdan kolmannessa luetelmakohdassa tarkoitetuissa koulutuslaitoksissa.II. Koulutuksessa olevatHenkilöt, jotka iästä riippumatta osallistuvat ammatilliseen koulutukseen millä tahansa tasolla, mukaan lukien korkea-asteen koulutus.III. VapaaehtoisetHenkilöt, jotka  yhteisön Nuoriso-ohjelmaan liittyvän nuorten eurooppalaista vapaaehtoistyötä koskevan osa-alueen tai jäsenvaltioiden viranomaisten hyväksymien vastaavien kansainvälisten vapaaehtoistyöhankkeiden yhteydessä sitoutuvat tekemään aktiivisina kansalaisina yleishyödyllistä ja palkatonta, yhteisvastuullista käytännön työtä, jonka tarkoituksena on kehittää heidän sosiaalisia ja henkilökohtaisia taitojaan ja kykyjään,.IV. OpettajatHenkilöt, jotka antavat opetusta EY:n perustamissopimuksen 149 artiklan 2 kohdan kolmannessa luetelmakohdassa tarkoitetuissa koulutuslaitoksissa.V. KouluttajatHenkilöt, jotka antavat koulutusta joko EY:n perustamissopimuksen  150 artiklan 2 kohdan  neljännessä luetelmakohdassa tarkoitetuissa koulutuslaitoksissa tai ammatillisissa oppilaitoksissa taikka oppimiskeskuksissa tai yrityksissä.